recursal/SuperWikiNEXT-32B huggingface dataset:
מוסטפא בארזאני
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**מולא מוסטפא בארזאני** (בכורדית: **Mela Mistefa yê Barzanî**, או: **مستەفا بارزانی**; 14 במרץ 1903 - 1 במרץ 1979) היה מנהיג כורדי, נשיאה ומייסדה של מפלגת הכורדים הגדולה ביותר כיום בעיראק, המפלגה הכורדית הדמוקרטית (‏Kurdistan Democratic Party). בארזאני הנהיג את המאבק למען אוטונומיה של כורדיסטן העיראקית מול משטר הבעת' בעיראק, ומול איראן בתקופת השאה מוחמד רזה פהלווי.

תולדות חייו
-----------

מוסטפא בארזאני היה בנו החמישי של השייח' מוחמד בארזאני ונכדו של השייח' סעיד בארזאני.

בארזאני קיבל את חינוכו היסודי בבארזאן, המשיך ללמוד בטורקיה והשלים לימודי דת בסולימאניה. בשנת 1931 החל את פעילותו במרד הכורדי יחד עם אחיו אחמד בארזאני. ב-1935 דוכא המרד הכורדי על ידי המשטר בבגדאד, והוא גורש לסולימאניה. בארזאני ברח מסולימאניה ב-1942 וחידש את מאבקו לעצמאות הכורדים בשנת 1943 כאשר תקף נקודת משטרה בפנדרו. לאחר שגם מרידה זו דוכאה ביד קשה על ידי המשטר, הוא נמלט עם כאלף מתומכיו לאיראן, שם התגורר ברפובליקת מהבאד, הרפובליקה האוטונומית הכורדית שהוקמה בחסות ברית המועצות בכורדיסטן האיראנית ב-1946. כשהתפרקה רפובליקת מהבאד באותה שנה, נמלט עם תומכיו לברית המועצות, תחילה לבאקו, אחר כך לטשקנט, ולבסוף למוסקבה. בעקבות הפיכת עבד אל-כרים קאסם ב-1958, קיבל בארזאני אישור לחזור לעיראק. הוא חזר לבארזאן והחל להניח תשתית לפעילות נגד המשטר העיראקי. ב-1963 החל ראש המוסד הישראלי דאז, מאיר עמית, להדק את הקשרים החשאיים עם בארזאני, ובמשך כעשר שנים העניקה ישראל לכורדים בעיראק סיוע צבאי. לאחר חתימת הסכם אלג'יר ב-1975 בין השאה האיראני מוחמד רזה פהלווי לסדאם חוסיין מהצמרת העיראקית, הסכם שהסדיר את מחלוקת הגבולות בין המדינות והבטיח את הפסקת הסיוע האיראני למורדים הכורדים, דוכא המרד בתוך שבועיים.

ב-28 במרץ 1975 נמלט בארזאני עם מספר תומכים לאיראן. ב-30 ביולי 1975 עבר לארצות הברית לצורך טיפול רפואי, ונפטר ב-1 במרץ 1979 בוושינגטון ממחלת הסרטן.

בנו מסעוד בארזאני (Mesûd Barzanî) (נולד ב-1946) ממשיך את דרכו כמנהיג המפלגה, ומאז 2005 נשיא כורדיסטן העיראקית בעיראק.

ונכדו (מבן אחר), נצ'ירוואן בארזאני (Nêçîrvan Îdrîs Barzanî) הוא ראש הממשלה האזורית של כורדיסטן משנת 2012 (וכיהן בעבר בתפקיד זה מ 2006 עד 2009).

לקריאה נוספת
------------

* שלמה נקדימון - **תקווה שקרסה: הקשר הישראלי-כורדי**, הוצאת משכל, 1996
* יוסי אלפר, **מדינה בודדה: החיפוש החשאי של ישראל אחרי בעלות ברית באזור**, הוצאת מטר

קישורים חיצוניים
----------------

ויקישיתוף מדיה וקבצים בנושא **מוסטפא בארזאני** בוויקישיתוף
* ביוגרפיה מהאתר הרשמי של KDP (אנגלית/כורדית)
* מוסטפא בארזאני, באתר אנציקלופדיה בריטניקה (באנגלית)

* The Last Years of Mustafa Barzani, Middle East Quarterly, June 1994
* The Barzani Chameleon, Middle East Quarterly, Spring 2007


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007582887505171
* BnF: cb14647091d (data)
* GND: 119089351
* ISNI: 0000 0000 5043 0691
* LCCN: n83050736
* NKC: jo2012710629
* NTA: 384126758
* SELIBR: 236174
* SNAC: w6xh0n6x
* SUDOC: 110268962
* VIAF: 5733360
* WorldCat: lccn-n83050736

 |
אריקו מלטסטה
**אריקו מלטסטה** (איטלקית: Errico Malatesta; ‏14 בדצמבר 1853 - 22 ביולי 1932) היה אנרכו-קומוניסט איטלקי בעל אמונה חזקה, אותה חלק עם ידידו פיוטר קרופוטקין, לפיה המהפכה האנרכיסטית תתרחש בקרוב. שהה חלק גדול מחייו בגלות ממולדתו ולמעלה מ-10 שנים היה אסור בכלא. מלטסטה כתב וערך מספר עיתונים רדיקאלים והיה חברו של מיכאל באקונין.

אמונות פוליטיות
---------------

מלטסטה היה אנרכיסט של עקרונות - תמך תמיד בעקרונות האנרכיסטים ללא תלות בסיטואציה. כך דחה פוליטיקה של מפלגות, ומהפכה פוליטית, והעדיף מהפכה חברתית; הוא היה אפילו חשדן כלפי השימוש בארגוני עובדים מהפכניים, כפי שהציעו האנרכו-סינדיקליסטים. 

עבודתו המתמשכת כמארגן ודובר גילמה את האידיאלים שלו של התאגדות חופשית: עבור מלטסטה, היה טעם להצטרף להתארגנות רק לשם המטרה של עשייה משותפת עם קבוצה זו של אנשים. לא היה שום הגיון עבורו בלהשתייך לקבוצה פשוט לצורך ההשתייכות.

### על אלימות

מלטסטה היה מחויב למהפכה: הוא האמין שהמהפכה האנרכיסטית תבוא בקרוב, ושאלימות תהיה חלק הכרחי ממנה היות שהמדינה נשענת בסופו של דבר על כפייה אלימה. כפי שכתב במאמר "ה'חפזון' המהפכני":

> 
> השאיפה שלנו והמטרה שלנו היא שכל אחד יהפוך לאפקטיבי ומודע חברתית. אבל כדי להשיג מטרה זו, הכרחי לספק לכולם את האמצעים לחיים ולפיתוח, ולכן מוכרחים להרוס באלימות, היות שלא ניתן לעשות זאת אחרת, את האלימות שמונעת את האמצעים האלה מהעובדים.
> 
> 
> 
> — 
> 

מלטסטה, אם כן, הטיף לאלימות כחלק "הכרחי" לצורך שחרורו של מעמד הפועלים.

ספריו
-----

מלטסטה פרסם כ-15 ספרים באיטלקית על אנרכיזם. רק ספרים ספורים תורגמו לאנגלית או לשפות אחרות.

במאה ה-21 ראו אור מספר ספרים המתעדים שיחות עם מלטסטה, וכן אסופות של מאמריו. כמו כן פורסמו מחקרים רבים על חייו ועל תפיסותיו.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **אריקו מלטסטה** |
| ויקישיתוף תמונות ומדיה בוויקישיתוף: **אריקו מלטסטה** |

* אריקו מלטסטה, ברשת החברתית Goodreads
* אריקו מלטסטה - קובץ מאמרונים באתר אוב - ז.ע.פ. תרגמו: יאיר חילו ואייל רוזנברג
* קטע קול ערן סבאג, "חיים של אחרים" על אריקו מלטסטה‏, 14 בדצמבר 2010
* אריקו מלטסטה, באתר "Find a Grave" (באנגלית)
* אריקו מלטסטה, באתר אנציקלופדיה בריטניקה (באנגלית)
* כתבי אריקו מלטסטה בפרויקט גוטנברג (באנגלית)
* אריקו מלטסטה (1853-1932), דף שער בספרייה הלאומית

הערות שוליים
------------

1. ↑  *Umanità Nova*, number 125, September 6, 1921

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264941805171
* BIBSYS: 90152990
* BNC: 000270167
* BNE: XX950567
* BnF: cb11914068n (data)
* CANTIC: a11554538
* CiNii: DA04960275
* GND: 118576666
* HDS: 027902
* ICCU: CFIV109231
* ISNI: 0000 0001 2100 8579
* LCCN: n79034395
* LNB: 000303470
* NDL: 00448599
* NKC: jo2012701253
* NLA: 35323656
* NLG: 91695
* NLK: KAC202115907
* NLP: a0000002687302
* NSK: 000291521
* NTA: 069326401
* RERO: 02-A003553531
* SELIBR: 238446
* SNAC: w6m92t8s
* SUDOC: 027003604
* Trove: 911724
* VIAF: 41843462
* WorldCat: lccn-n79034395

 |
**DAST** (ראשי תיבות של: **D**ynamic **A**pplication **S**ecurity **T**esting) הוא כלי לבדיקה דינמית של אבטחת יישומים. DAST הוא תוכנית המתקשרת עם אפליקציית רשת דרך ממשק האינטרנט (או רשת אחרת) במטרה לזהות פגיעויות אבטחה אפשריות ביישום הרשת וחולשות בארכיטקטורה. הוא מבצע בדיקות קופסה שחורה. בניגוד לכלי SAST, לכלי DAST אין גישה לקוד המקור ולכן הם מזהים נקודות תורפה על ידי ביצוע התקפות בפועל.

כלי DAST מאפשרים סריקות מתוחכמות, המאתרים נקודות תורפה עם אינטראקציות מינימליות של משתמשים לאחר שהוגדרו עם שם המארח, פרמטרים לסריקה ואישורי אימות. כלים אלה ינסו לאתר נקודות תורפה במחרוזות שאילתה, כותרים (Headers), פעלים (GET / POST / PUT) והזרקת DOM.

לקוחות נהנים מהנוחות של יישומים אלה, תוך שהם לוקחים סיכון שבשתיקה כי מידע פרטי המאוחסן ביישומי רשת ייפגע באמצעות התקפות האקרים ודליפות פנים. על פי Privacy Rights Clearinghouse, יותר מ-18 מיליון רשומות לקוחות נפגעו בשנת 2012 עקב בקרת אבטחה לא מספקת בנתונים ארגוניים וביישומי אינטרנט.

סקירה כללית
-----------

כלי DAST מקלים על הבדיקה האוטומטית של אפליקציית רשת במטרה המוצהרת לגלות פגיעויות אבטחה ונדרשים לעמוד בדרישות הרגולציה השונות. סורקי יישומים יכולים לחפש מגוון רחב של נקודות תורפה, כגון אימות קלט / פלט: (למשל סקריפטים בין-אתריים והזרקת SQL), בעיות יישומים ספציפיות ושגיאות בתצורת שרת.

בדו"ח המוגן בזכויות יוצרים שפורסם במרץ 2012 על ידי ספק האבטחה Cenzic, נקודות התורפה הנפוצות ביותר ביישומים ביישומים שנבדקו לאחרונה כוללים:

|  |  |
| --- | --- |
| 37% | Cross-site scripting |
| 16% | SQL injection |
| 5% | Path disclosure |
| 5% | Denial-of-service |
| 4% | Code execution |
| 4% | Memory corruption |
| 4% | Cross-site request forgery |
| 3% | Information disclosure |
| 3% | Arbitrary file |
| 2% | Local file inclusion |
| 1% | Remote file inclusion |
| 1% | Buffer overflow |
| 15% | אחר (PHP injection, JavaScript injection, וכיוב) |

הערות שוליים
------------

1. ↑  Web Application Security Scanner Evaluation Criteria version 1.0, WASC, 2009
2. ↑  "Chronology of Data Breaches". Privacy Rights Clearinghouse. 9 ביולי 2012. נבדק ב-9 ביולי 2012. `{{cite web}}`:  (עזרה)
3. ↑  "2012 Trends Report: Application Security Risks". Cenzic, Inc. 11 במרץ 2012. אורכב מ-המקור ב-17 בדצמבר 2012. נבדק ב-9 ביולי 2012. `{{cite web}}`:  (עזרה)
**קייטו נקמורה** (ביפנית: **中村 敬斗**; נולד ב-28 ביולי 2000 באביקו שביפן) הוא כדורגלן יפני המשחק בעמדת קשר הכנף בקבוצת סטאד ריימס ובנבחרת יפן.

קריירת מועדונים
---------------

נקמורה גדל במחלקת הנוער של מיצובישי יווה. ב-26 בדצמבר 2017 חתם ב-גמבה אוסקה מליגת העל היפנית. הוא ערך 24 הופעות ליגה במדי המועדון, בהן הבקיע שער אחד.

ב-22 ביולי 2019 הושאל נקמורה למשך עונת 2019/2020 לטוונטה מליגת העל ההולנדית. ב-3 באוגוסט ערך את הופעת הבכורה שלו במועדון, בתיקו 1-1 נגד פ.ס.וו. איינדהובן במסגרת המחזור הראשון בליגה. במשחק זה הבקיע את שער הבכורה שלו במועדון. הוא ערך 17 הופעות ליגה במהלך תקופת ההשאלה, בהן הבקיע ארבעה שערים.

ב-1 ביולי 2020 הושאל נקמורה לסנט טרוידן מליגת העל הבלגית. ב-9 באוגוסט ערך את הופעת הבכורה שלו במועדון, בניצחון 1–2 על גנט במסגרת המחזור הראשון בליגה. ב-12 בדצמבר הבקיע את שערו היחיד במועדון, בהפסד 1–2 למוסקרון במסגרת המחזור ה-11 בליגה. הוא ערך חמש הופעות ליגה במדי המועדון, בהן הבקיע שער אחד.

ב-8 בפברואר 2021 הושאל נקמורה לג'וניורס פאשינג מהליגה האוסטרית השנייה. הוא ערך 14 הופעות ליגה במדי המועדון, בהן הבקיע חמישה שערים.

ב-11 באוגוסט 2021 חתם נקמורה על חוזה לשלוש שנים בל.א.ס.ק. לינץ מהבונדסליגה האוסטרית. בשתי העונות הראשונות שלו במועדון ערך 53 הופעות ליגה, בהן הבקיע 20 שערים.

ב-10 באוגוסט 2023 חתם בסטאד ריימס מהליג 1.

קריירה בינלאומית
----------------

ב-24 במרץ 2023 ערך נקמורה את הופעת הבכורה שלו בנבחרת יפן, בתיקו 1-1 נגד נבחרת אורוגוואי במשחק ידידות. ב-15 ביוני הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות.

קישורים חיצוניים
----------------

ויקישיתוף מדיה וקבצים בנושא **קייטו נקמורה** בוויקישיתוף
* קייטו נקמורה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  FC JUNIORS OÖ LEIHT JAPANER NAKAMURA באתר הרשמי של ג'וניורס פאשינג, 8 בפברואר 2021 (בגרמנית)
2. ↑  LASK SIGN LEFT WINGER KEITO NAKAMURA באתר הרשמי של ל.א.ס.ק. לינץ, 11 באוגוסט 2021 (באנגלית)
**ענת אסולין** (נולדה ב-21 בינואר 1966) היא יוצרת ומפיקת קולנוע וטלוויזיה ישראלית. מנהלת יחד עם אחותה חגית אסולין את חברת ההפקות "ענת אסולין הפקות". זוכת 3 פרסי אופיר ופרס האקדמיה לטלוויזיה.

ביוגרפיה
--------

אסולין הפיקה לאורך השנים סרטי קולנוע וסדרות טלוויזיה במסגרת חברת ההפקות שלה, "ענת אסולין הפקות", ושמה לה למטרה לעודד יצירה מקורית המבטאת את ההוויה הישראלית במלואה. ב-1993 הפיקה אסולין את סרט הדרמה של חגי לוי "שלג באוגוסט", בו כיכב רמי הויברגר. באותה שנה הפיקה את סרטו של אנריקה רוטנברג "נקמתו של איציק פינקלשטיין", בכיכובם של משה איבגי ואסטבן גוטפריד, שנחל הצלחה וגרף שבעה פרסי אופיר, בהם לאסולין עצמה בקטגוריית הסרט הטוב ביותר.

ב-1995 הפיקה אסולין את סרטו של שבי גביזון "חולה אהבה בשיכון ג'", בו כיכבו משה איבגי, חנה אזולאי הספרי ושמיל בן ארי. גם סרט זה זכה להצלחה רבה בישראל ובעולם, וגרף שמונה פרסי אופיר, בהם לאסולין. 

בשנת 1999 יצרה יחד עם בעלה ארי פולמן, רני בלייר ואורי סיון את סדרת הטלוויזיה הדרמטית "שבתות וחגים" בערוץ 3, בכיכובם של אלון אבוטבול ויעל אבקסיס. הסדרה נחלה הצלחה, ושודרה במשך חמש עונות מלאות עד שנת 2004, במהלכן זכתה בפרס האקדמיה לטלוויזיה.

בשנת 2001 הפיקה את "Made in Israel" של ארי פולמן, בכיכובום של מנשה נוי ויבגניה דודינה, שזכה לאהדה ולשבחים. 

ב-2003 הפיקה את סרטו השלישי של שבי גביזון, "האסונות של נינה", בכיכובם של איילת זורר ויורם חטב. הסרט זכה להצלחה בינלאומית מסחררת, גרף אחד-עשר פרסי אופיר, בהם לאסולין, והשתתף בפסטיבלים בינלאומיים. 

בשנת 2006 חברה בשנית לארי פולמן ולרני בלייר ויצרה והפיקה יחד עמם את סדרת הדרמה "פרשת השבוע", אשר שודרה בהוט 3 במשך שלוש עונות עד שנת 2009. הפיקה גם את "אבידות ומציאות" בבימויו של שבי גביזון, שגם כתב את התסריט יחד עם דנה מודן. הסדרה שודרה בשנת 2008 בשידורי "רשת" בערוץ 2. ב-2010 חברה שוב לרני בלייר והפיקה את הסדרה "אדמה", ששודרה בהוט.

אסולין היא אשתו של ארי פולמן ולהם שלושה ילדים.

קישורים חיצוניים
----------------

* ענת אסולין, במיזם "אישים" לתיעוד היצירה הישראלית
* ענת אסולין, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116256704X
* VIAF: 3436153184546427100006
* WorldCat (עם VIAF): 3436153184546427100006

 |
**אביב אור** (נולדה ב-4 במאי 1984) היא מאיירת קומיקס ישראלית וממקימי הסטודיו קומיקום.

ציוריה מתמקדים בעיקר בז'אנר הפנטזיה והמדע בדיוני.
עיסוקים נוספים שלה הם איור, ספרים ועיצוב אתרי אינטרנט.

ביוגרפיה
--------

אור החלה לצייר בגיל 12 בהשפעת סדרת הטלוויזיה המצוירת "אקס-מן: סדרת האנימציה". בתיכון למדה אביב במגמת אמנות ופרויקט הגמר שלה היה חוברת קומיקס בשם אלוניה.

כיום מתגוררת אור בהרצליה ומציירת בסטודיו הקומיקס קומיקום שאותו הקימה יחד עם ערן אביאני. במסגרת הסטודיו העבירה אור הרצאות וקורסים, בעיקר בכנסי הקומיקס והפנטזיה בישראל.

פרט לפרויקטים של קומיקום ואיורים מזדמנים לספרים ציירה גם את הוובקומיקס "וי בריבוע".

מעבר לפעילותה כמאיירת, אור היא אחת מחברי הפאנל בפודקאסט הספקני "ספק סביר" אשר מתמקד בספקנות מדעית.

קומיקום
-------

לטקסט של ערן אביאני, איירה אביב אור את סיפור הפנטזיה בהמשכים ארינאה. לאחר מכן, החליטו על הקמתו של סטודיו משותף - סטודיו קומיקום.

בסטודיו ציירה אור, ארבע חוברות קומיקס של ארינאה, ושתי חוברות, בנוסף לחוברת טיזר, של הקומיקס דדליין.

הדמות הנושאת את שמה
-------------------

אור מציירת את דמותה בחוברות כפנתרה שחורה. בארינאה הופיעה הדמות בדפי הסיום במערכון קצר, ובקומיקס דדליין, שמתאר את חייהם של אביאני ואור (הדמויות), קיבלה הדמות תפקיד מרכזי, בעוד שעמיתה מצויר בשני הקומיקסים כדביבון.

וי בריבוע
---------

וי בריבוע היה פרויקט צד של אביב אור, וובקומיקס קומי ישראלי העוסק במשחקי מחשב ובהווי גיימרי.

אור ציירה את הקומיקס לצד חברה ערן אבירם, והשניים כתבו אותו ביחד.

ספרים באיורה
------------

* **איי הסערה** -ספר ההרחבה למבוכים ודרקונים
* **בני הפיות** מאת זיו קיטרו - אויר ביחד עם פטרי בלנובסקי
* **הכביש המתבייש** מאת איטו אבירם

קישורים חיצוניים
----------------

* 

* אתר האינטרנט הרשמי של אביב אור
* בלון דיבור - הבלוג של אביב אור בו יש עדכונים ואתגרי איור.
* קומיקום - הסטודיו של אור ואביאני
* אביב אור באתר DeviantArt
* אביב אור באתר למביק
* וי בריבוע - וובקומיקס באיורה של אביב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574031005171
* LCCN: no2009032464
* VIAF: 16147266556735480491
* WorldCat: lccn-no2009032464

 |
**עבדאללה יוסוף הילאל** (בערבית: **عبد الله يوسف هلال**; נולד ב-12 ביוני 1993) הוא כדורגלן בחרייני המשחק בעמדת החלוץ במלאדה בולסלב.

קריירת מועדונים
---------------

הילאל התחיל את הקריירה שלו במחלקת הנוער של מזרח רפאע ובשנת 2009 הצטרף לקבוצה הבוגרת. בשנת 2014 היה שותף לזכייה של הקבוצה בגביע, על אף שהקבוצה שיחקה בליגה השנייה. בקיץ 2017 הילאל חתם באל-מוחרק, עמה זכה בליגת העל הבחריינית.

ב-19 ביולי 2018 הילאל חתם בבוהמיאנס 1905 מליגת העל הצ'כית, מה שהפך אותו לבחרייני הראשון שמשחק בליגה אירופית. ב-28 ביולי 2018 ערך את הופעת הבכורה שלו בקבוצה בהפסד 4-2 לפריבראם, בה גם הבקיע את שער הבכורה שלו בקבוצה.

ב-4 בינואר 2019 הילאל חתם בסלביה פראג, והושאל מיידית לבוהמיאנס עד לסיום העונה. ב-17 בספטמבר 2019 ערך את הופעת הבכורה שלו בליגת האלופות בתיקו 1-1 נגד אינטר מילאנו והפך לכדורגלן הראשון ממועצת שיתוף הפעולה של מדינות המפרץ שרושם דקות בליגת האלופות.

ב-4 באוגוסט 2020 הילאל הושאל לסלובן ליברץ. במהלך העונה, חזר לסלביה ובקיץ של אותה עונה חזר לעוד עונת השאלה סלובן.

בקיץ 2022 הילאל חתם בפרסייה ג'קרטה.

קריירה בינלאומית
----------------

ב-15 באוגוסט 2012 הילאל ערך את הופעת הבכורה שלו בנבחרת בחריין בהפסד 3-0 לאזרבייג'ן. ב-18 בינואר 2013 הבקיע את שער הבכורה שלו בנבחרת בהפסד 6-1 לכוויית.

הילאל השתתף עם הנבחרת בגביע אסיה בכדורגל בשנים 2015 ו-2019

תארים
-----

מזרח רפאע
* הליגה הבחריינית השנייה: 2014
* גביע המלך הבחרייני: 2014
* הסופר קאפ הבחרייני: 2014

אל-מוחרק
* ליגת העל הבחריינית: 2017/2018

סלביה פראג
* ליגת העל הצ'כית: 2019/2020, 2020/2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עבדאללה יוסוף הילאל"**.
**קריאה קרה** (מאנגלית: **Cold Reading**) היא טכניקה המשמשת מניפולטורים מקצועיים כדי לגרום לאדם הניצב מולם להתנהג בדרך מסוימת או לחשוב שהקורא הקר (המניפולטור) מחזיק ביכולת מיוחדת ומסתורית, המאפשרת לו לדעת דברים על אודות האדם שמולו. 

הקריאה הקרה חורגת מכלל הכלים הרגילים והמוכרים של מניפולציה, כמו השׁאה (סוגסטיה) וחנופה. בקריאה קרה מסתמכים מניפולטורים כמו אנשי מכירות, פרסומאים, מרפאים-באמונה, נוכלים וחלק מהמרפאים בתרפיה על נטייתם של בני־אדם מסוימים לנסות למצוא במצבים מסוימים, משמעות רבה יותר משיש בהם בפועל.

המניפולטור יודע כי גם אם הדברים שיאמר יהיו נטולי היגיון או משמעות, קורבנו ייטה לנסות לחפש בהם משמעות. הוא יודע גם כי אנשים נוטים להיות מרוכזים בעצמם ונוטים להחזיק בהשקפות לא מציאותיות ביחס לעצמם, ולכן ייטו לקבל כנכונים גם תיאורים המשקפים לא את מה שהם יודעים או חושבים על עצמם, אלא את מה שהיו רוצים שיהיה נכון לגבי עצמם. המניפולטור יודע עוד כי על כל כמה הכרזות שהקורבן ידחה כבלתי מדויקות, תהיה אחת שתזכה לאישורו וכי מנגנון החשיבה הסלקטיבית יגרום לכך שהקורבן יזכור רק את ה"פגיעות" וישכח את ה"פספוסים".

ראו גם
------

* אפקט פורר
* קריאה חמה

קישורים חיצוניים
----------------

* דוגמה לשימוש בקריאה קרה מתוך הבלוג "חשיבה חדה"
**סטלינגרד** (בגרמנית: **Stalingrad**) הוא סרט אנטי־מלחמתי גרמני משנת 1993 בבימויו של יוזף וילסמאייר. הסרט עוקב אחר קבוצת חיילים גרמנים בקרב סטלינגרד עד גורלם המר.

עלילה
-----

הסרט מספר אודות חבורת חיילי הנדסה קרבית מהוורמאכט שנשלחים אל קרב סטלינגרד. הסרט נפתח כאשר החיילים אובר-גפרייטר פריץ רייזר (דומיניק הורביץ') ואונטר-אופיציר מנפרד רולידר (יוכן ניקל) בחופשה באיטליה לאחר לחימה בצפון אפריקה. לאחר שממנים להם מפקד חדש, לויטננט הנס פון ויצלנד (תומאס קרצ'מן) – קצין אריסטוקרטי צעיר וחסר ניסיון – הם נשלחים לסטלינגרד. עם הגעתם הם מזועזעים ממראות העיר והתנאים.

פון ויצלנד וחייליו לוחמים בלחימה העירונית הצפופה, מאבדים אנשים רבים ומוצאים את עצמם מוקפים בתום אחד הקרבות. בניסיון לפרוץ את המצור, הם מנסים למצוא דרך מילוט בביוב, שם הם מסתבכים אף יותר: פון ויצלנד לא מוצא את חייליו, וחייל אחר מאבד את רגלו. בניסיון נואש להצילו, הם מגיעים אל בית חולים שדה, שם אחד החיילים, רייזר, מאיים על עוזר רופא שיציל את חברו. הם נתפסים בידי המשטרה הצבאית, ונשלחים אל יחידת עונשין – עליה מוטלות משימות התאבדויות כגון פירוק מוקשים. לאחר שמוצעת להם חנינה בעבור לחימה בטנקים סובייטים, הם חוזרים למעמדם הקודם, אולם לא לפני שגם מוטל עליהם להוציא להורג אזרחים.

מיואשים, מורעבים וסובלים מהקור, פון ויצלנד, רייזר וחייל צעיר נוסף – גה־גה – מנסים לערוק מהחזית על ידי העמדת פני פצועים ובריחה חזרה לגרמניה באמצעות מטוס פינוי, אולם התכנית נכשלת. בהמשך, החיילים הורגים קצין משטרה צבאית – האחד שפקד עליהם להוציא להורג אזרחים – והולכים לבית המסתור שלו שמלא באוכל ויתר מותרות. בהבנה שהארמייה השישית מכותרת בידי הסובייטים, פון ויצלנד ורייזר מנסים לברוח מהעיר בהדרכתה של שבויה סובייטית – אולם לבסוף הם מתים מהקור, באמצע שום מקום.

הפקה
----

הסרט הינו ההפקה הקולנועית הגרמנייה השנייה שנעשתה על הקרב לאחר "כלבים, אתם רוצים לחיות לנצח?" מ-1959. תקציב הסרט עמד על כ-20 מיליון מארק גרמני, שהיו שווי ערך אז ל-12,400,000 מיליון דולר. הסרט הוא סרטו השלישי של וילסמאייר ששימש גם כבמאי הצילום בסרט.

הסרט צולם באיטליה, צ'כוסלובקיה ופינלנד, והצוות מנה 180 אנשי הפקה ממדינות שונות כגון בלגים, הולנדים, גרמנים, צ'כים, פולנים, צרפתים, וכן כ-12,000 ניצבים.

ראו גם
------

* סטלינגרד (סרט, 2013)
* אויב בשער

קישורים חיצוניים
----------------

* "סטלינגרד", במסד הנתונים הקולנועיים IMDb (באנגלית)
* "סטלינגרד", באתר נטפליקס
* "סטלינגרד", באתר AllMovie (באנגלית)
* "סטלינגרד", באתר Rotten Tomatoes (באנגלית)
* "סטלינגרד", באתר Box Office Mojo (באנגלית)
* "סטלינגרד", במסד הנתונים הקולנועיים KinoPoisk (ברוסית)

 "סטלינגרד", במסד הנתונים הקולנועיים IMDb (באנגלית)

הערות שוליים
------------

1. ↑  The making of Stalingrad (1993), YouTube

|  |  |
| --- | --- |
| בקרת זהויות עריכת הנתון בוויקינתונים | 
* GND: 4563182-7
* LCCN: n2023019629
* VIAF: 228357961
* WorldCat (עם VIAF): 228357961

 |
חנות גוד פארם בשכונת תל חנן  בעיר נשר, יוני 2023
**גוד פארם בע"מ** היא רשת שיווק ישראלית המוכרת מוצרי טואלטיקה, מוצרים לתינוקות, מוצרי ניקיון ותרופות ללא מרשם רופא.

בשנת 2023 רשת גוד פארם החלה לשלב בסניפיה בתי מרקחת.

היסטוריה
--------

הרשת נוסדה בשנת 2016 על ידי שני שותפים ישראלים: אדם פרידלר ואוהד סנדלר. אסטרטגיית המחירים של הרשת הייתה עם כניסתה מכירת מוצרים במחיר קבוע של עד עשרה שקלים לפריט, ללא קיום מבצעים. סניפה הראשון של הרשת נפתח ברחוב המלך ג'ורג' בתל אביב. בשנת 2018 רכש איש העסקים רמי לוי 50.01% מן הרשת בתמורה ל-16 מיליון ש"ח. 

ברשת נמכרים מוצרי טואלטיקה, מוצרים לתינוקות, מוצרי ניקיון ותרופות ללא מרשם רופא. תרופות הדורשות מרשם רופא אינן נמכרות ברשת. הרשת השיקה מותג פרטי משלה הנקרא Good. חלק מן המוצרים הנמכרים בגוד פארם נמכרים בה ביבוא מקביל.

שטח סניפיה של הרשת קטן בהשוואה למתחרותיה, רשתות הפארם הגדולות סופר פארם וBe (רשת בתי מרקחת). נכון לחודש נובמבר 2021 מונה הרשת 26 סניפים בפריסה ארצית, בין נהריה בצפון לבאר שבע בדרום..

  

נכון לחודש נובמבר 2022 מונה הרשת 48 סניפים בפריסה ארצית מנהריה בצפון עד לבאר שבע בדרום.

קישורים חיצוניים
----------------

ויקישיתוף מדיה וקבצים בנושא **גוד פארם** בוויקישיתוף
* אתר האינטרנט הרשמי של גוד פארם
* אילנית חיות, ‏מי עומד מאחורי רשת גוד פארם שכל המוצרים בה יעלו עד 10 שקלים?, באתר גלובס, 16 באוגוסט 2016
* הדס מגן, ‏"המחירים ברשתות הפארם הגיעו לאבסורד", באתר גלובס, 20 באוגוסט 2018

הערות שוליים
------------

1. ↑  שני מוזס, ‏רמי לוי השלים את רכישת השליטה ברשת גוד פארם, באתר גלובס, 26 באפריל 2018
2. ↑  מיכל רז-חיימוביץ', ‏רשת גוד פארם מתרחבת: פותחת 3 סניפים חדשים, באתר גלובס, 12 באפריל 2017
3. ↑  אתר למנויים בלבד עדי דברת מזריץ', מייסד גוד-פארם מסביר: איך אנחנו זולים הרבה יותר מסופר-פארם, באתר TheMarker‏, 26 ביולי 2017
4. ↑  שני מוזס, ‏רמי לוי מכפיל את גוד פארם: אלה כל הסניפים החדשים | בלעדי, באתר גלובס, 20 בפברואר 2019
**אליהו ששון** (נולד ב-29 באוגוסט 1982) הוא כדורגלן עבר ישראלי ששיחק בעמדת הקשר.

קריירה
------

ששון התחיל את הקריירה שלו במחלקת הנוער של בית"ר ירושלים. ב-16 בנובמבר 2002 ששון ערך את הופעת הבכורה שלו בקבוצה הבוגרת בניצחון 1-2 נגד מכבי תל אביב. ב-1 בדצמבר 2002 הבקיע צמד ובישל שער נוסף בניצחון 0-5 נגד מ.ס. אשדוד.

בינואר 2006, ששון הושאל להכח עמידר רמת גן מהליגה הלאומית, בה היה שותף לחזרה של הקבוצה לליגת העל אחרי כעשרים שנות היעדרות. עונה לאחר מכן חזר לבית"ר ורשם רק הופעה אחת במחזור האחרון של העונה.

בקיץ 2007, ששון הושאל להפועל פתח תקווה. בינואר 2008 חתם בהפועל ירושלים.

לאחר סיום הקריירה אלי ששון עוסק באימון ילדים.

תארים
-----

בית"ר ירושלים
* ליגת העל: 2006/2007

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* יניב בן חקון, רפי גמיש‏, "אני אהיה הקפטן הבא של בית"ר", באתר וואלה!‏, 5 ביוני 2004

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלי ששון"**.
**תלמוד ישראלי, הדף היומי לילדים**, הוא ארגון חינוכי שהוקם בשנת תשס"ו על ידי מאיר וצילית יעקבסון, במטרה לעודד את לימוד התלמוד לילדים בבתי הספר, במוקדים קהילתיים ובבית.

היסטוריה
--------

בשנת 2012 התמנה הסופר ואיש החינוך אבי רט לעורך הראשי של המיזם. בשנת 2014 מונה כיו"ר חבר הנאמנים רו"ח חיים פרייליכמן.

במרכז פעילות הארגון נמצאת מהדורה של התלמוד הבבלי לילדים, בעריכת מאיר יעקבסון ואבי רט, בשבעה כרכים, בהם קטעים נבחרים מתורגמים מארמית לעברית, מנוקדים, מפוסקים ומחולקים לפסקאות, לצד ביוגרפיות קצרות של חכמי התלמוד, סיפורי התלמוד, תמונות, סרגל היסטורי ועוד.

מיזם "תלמוד ישראלי" שואף להנגיש את התלמוד לעולמם של הילדים, לחבב עליהם את דף הגמרא, ולהרגילם ללימוד מסודר ושיטתי של הדף היומי. הארגון מעודד הקמת מוקדי לימוד משותף להורים וילדים והוא רואה בלימוד המשותף במסגרת המשפחתית והקהילתית כלי לחיזוק התא המשפחתי והקהילה והעצמת הקשר לתרבות ולמורשת ישראל.

בנוסף לתלמוד מפיץ הארגון ערכת העשרה שבועית ללימוד, והיא ניתנת להורדה בדף הפייסבוק שלו. הערכה כוללת מושגים וערכים יהודיים, ישראליים וציוניים, המשלימים את הלמידה בתלמוד הישראלי.

בחג השבועות ה'תשע"ד (2014), נערך מבצע לימוד ארצי של "תלמוד ישראלי" ובמסגרת תיקון ליל שבועות למדו הורים וילדים בכל רחבי הארץ, מתוך ערכת לימוד מיוחדת שהוכנה לחג.

משנת 2015 שותף המינהל לחינוך דתי במשרד החינוך למפעל והוא פועל ב-200 בתי ספר ברחבי הארץ[דרוש מקור].

בעקבות רצח שלושת הנערים, בשנת 2015 ערך "תלמוד ישראלי" מבצע לימוד משותף של הורים וילדים לזכרם. למבצע היו שותפים שלוש משפחות הנרצחים, המינהל לחינוך דתי במשרד החינוך ובני עקיבא.

לקראת סיום מחזור הלימוד של הדף היומי, בשנת 2019 ערך "תלמוד ישראלי" חידון להורים וילדים מכל רחבי הארץ ומיהדות התפוצות בתיאטרון ירושלים במתכונת חידון התנ"ך העולמי על סוגיות "תלמוד ישראלי". בארגון החידון היו שותפים מדיסון פארמה, עיריית ירושלים, המינהל לחינוך דתי במשרד החינוך והמזרחי העולמי. מבין 15 העולים לגמר זכה בתואר חתן התלמוד הישראלי, נעם ניסים שריקי מבית אל, בתואר חתן התפוצות זכה איתן רוזנשטוק, מניו יורק.

יחד עם ערוץ מאיר לילדים יצרו את תוכנית הטלוויזיה "תלמוד ישראלי עם אסי וטוביה" שממחישה מקרים מהתלמוד בצורה עכשווית, בסוף כל תוכנית טוביה רוזנפלד שואל שאלה ומפנה את הילדים לעיון ב"תלמוד ישראלי".

קישורים חיצוניים
----------------

* 

* אתר האינטרנט הרשמי של תלמוד ישראלי
* 

* תלמוד ישראלי, ברשת החברתית פייסבוק
* יונתן אוריך, למה צעירים דתיים לא מתחברים ללימודי גמרא?, באתר nrg‏, 3 ביוני 2014
* שלמה פיוטרקובסקי, חדש ברשות התורה, באתר ערוץ 7, 30 במאי 2014
* שמעון כהן, ילדי צפת סיימו מסכת לזכר החייל שנפל, באתר ערוץ 7, 6 באוקטובר 2014
* חתן התלמוד הישראלי הראשון: נעם ניסים שריקי מבית אל

הערות שוליים
------------

1. ↑  כפי שניתן לראות כאן.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385712705171

 |
**אפולה אדימה בטה אדל** (בצרפתית: **Apoula Edima Bete Edel**, בארמנית: **Ապոուլա Էդիմա Էդել Բետե**; נולד ב-17 ביוני 1986) הוא כדורגלן עבר קמרוני-ארמני ששיחק בעמדת השוער.

קריירה
------

אדל נולד ביאונדה, בירת קמרון. ב-2002 עבר לקבוצת פיוניק ירוואן מארמניה וכעבור שנתיים קיבל אזרחות ארמנית. הוא שיחק במדי הנבחרת הארמנית ורשם שש הופעות. ב-2005 עבר השוער לראפיד בוקרשט מליגת העל הרומנית, במדיה רשם תשע הופעות בשנתיים.

בעונת 2007/2008 עבר אדל לפריז סן-ז'רמן הצרפתית והיה השוער השלישי של הקבוצה. בעונת 2009/2010, לאחר פציעתו של השוער הראשון גרגורי קופה, הפך אדל לשוער הראשון של הקבוצה וצבר 23 הופעות בליגה הצרפתית. בתום העונה עמד בשער הקבוצה במשחק הגמר של הגביע הצרפתי מול מונקו, וזכה בגביע עם קבוצתו לאחר ניצחון 1–0.

בעונת 2010/2011 העפילה סן-ז'רמן לשלב הבתים של הליגה האירופית, שם ניצחה במשחק הראשון את סביליה. מספר ימים לאחר המשחק פורסם בעיתון מקומי בצרפת תחקיר לפיו אדל זייף את שמו וגילו. העיתון ("לה 10 ספורט") טען ששמו האמיתי של הקמרוני הוא אמברוז בייאמה ושגילו האותנטי הוא 29, מבוגר ב-5 שנים מגילו המוצהר. אופ"א קיבלה תלונה מסביליה ואילו במשטרת פריז פתחו בחקירה, אך כבר תוך שבוע הוחלט לסגור את התיק. כתוצאה מכך, התאחדות הכדורגל האירופית דחתה את הטענות וזיכתה את הצרפתים ואת השוער. בתום העונה שוחרר אדל מהקבוצה.

בתחילת עונת 2011/2012 הגיע אדל לישראל וחתם על חוזה לשנתיים בהפועל תל אביב. בעונתו הראשונה בקבוצה זכה עמה בגביע המדינה, לאחר שפתח בהרכב בניצחון 2–1 על מכבי חיפה במשחק הגמר. במשחקו האחרון בקבוצה כבש שער בפנדל בדרבי מול מכבי תל אביב. לאחר שנתיים בהפועל תל אביב הסתיים חוזהו של אדל ביוני 2013, והוא עזב את הקבוצה.

ב-24 באוגוסט 2014, לאחר יותר משנה שלא שיחק, חתם אדל בקבוצת אתלטיקו קולקטה ההודית, ועמה זכה באליפות הראשונה של ליגת ה-ISL ההודית, בעונה מקוצרת שנמשכה מאוקטובר עד דצמבר.

ב-14 בינואר 2015 חזר אדל להפועל תל אביב, וחתם בקבוצה עד תום העונה. למחרת כבר פתח בהרכב הקבוצה בניצחון 2–1 על הפועל ראשון לציון במסגרת גביע המדינה. אדל הספיק להשתתף רק בשמונה משחקי ליגה, בנוסף לשני משחקים בגביע המדינה, אך ב-7 במרץ נפצע וסיים את דרכו במועדון.

ב-26 ביוני 2015 חתם אדל בקבוצת צ'נאיין מליגת העל ההודית, וזכה עמה באליפות. באוגוסט 2016 חתם בקבוצה ההודית פונה סיטי, ולאחר מספר חודשים עזב את המועדון ופרש ממשחק פעיל.

תארים
-----

פריז סן-ז'רמן
* הגביע הצרפתי: 2009/2010

הפועל תל אביב
* גביע המדינה: 2011/2012

אתלטיקו קולקטה
* אליפות הסופר ליג ההודית: 2014

צ'נאיין
* אליפות הסופר ליג ההודית: 2015

קישורים חיצוניים
----------------

ויקישיתוף מדיה וקבצים בנושא **אפולה אדל** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* תומר יצחק, טעות בספירה: הכירו את אפולה אדל, השוער החדש של הפועל תל אביב, באתר וואלה!, ‏11 ביולי 2011
* אייל לוי, שם נרדף: מי אתה אפולה אדל?, באתר nrg‏, 12 ביולי 2011
* עירד צפריר, השוער הראשון של תל אביב, באתר הארץ, 11 בנובמבר 2012

הערות שוליים
------------

1. ↑  מוטי פשכצקי, מפ.ס.ז' להפועל תל אביב: אדל חתם לשנתיים, באתר ערוץ הספורט, ‏ 10 ביולי 2011
2. ↑  נדב צנציפר, הפועל תל אביב: בלדה ואדל חתמו, באתר ynet, 14 בינואר 2015
3. ↑  שירי אלג'ם, ‏מכה להפועל: אפולה אדל קרע את גיד אכילס וגמר את העונה, באתר ערוץ הספורט, 7 במרץ 2015
**דינה ארסיליה בולוארטה סגארה** (בספרדית: **Dina Ercilia Boluarte Zegarra**; נולדה ב-31 במאי 1962) היא פוליטיקאית פרואנית, המכהנת כנשיאת פרו מדצמבר 2022, והיא האישה הראשונה בתפקיד. היא מונתה לתפקיד לאחר הדחת פדרו קסטיו כתגובה להפיכה שהוא ארגן נגד הקונגרס במדינה. קודם לכהונתה כנשיאה הייתה סגנית נשיא פרו מיולי 2021 עד דצמבר 2022. שימשה גם משנת 2007 כראש ארגון RENIEC, הרשם הלאומי לזיהוי ולמעמד אזרחי של פרו.

ביוגרפיה
--------

בולוארטה נולדה בצ'לוואנקה שבמחוז אפורימק. היא סיימה את לימודיה כעורכת דין באוניברסיטת סן מרטין דה פורס ועשתה תואר שני באוניברסיטה זו. היא עבדה בארגון RENIEC כעורכת דין והייתה ראש הארגון מאז 2007.

היא התמודדה ללא הצלחה לראשות עיריית רובע סורקיו בלימה ב-2018 וייצגה את מפלגת פרו החופשית. היא גם השתתפה בבחירות הפרלמנטריות ב-2020 אך לא השיגה מושב בקונגרס.

היא התמודדה לצד פדרו קסטיו, כסגניתו, בבחירות לנשיאות ב-2021 בהן ניצחו. ב-29 ביולי 2021, היא מונתה לשרת הפיתוח וההכלה החברתית בממשלתו של קסטיו, במקביל להיותה סגנית נשיא פרו. בינואר 2022, במהלך ראיון לעיתון La República, הצהירה בולוארטה שהיא מעולם לא אימצה את האידאולוגיה של פרו החופשית. מזכ"ל המפלגה, ולדימיר סרון, גירש אותה מהתנועה כתגובה. ב-25 בנובמבר 2022 היא התפטרה מתפקידה כשרת הפיתוח וההכלה החברתית, אך נותרה סגנית נשיא.

ב-5 בדצמבר 2022, לאחר הצבעה של 13 בעד ו-8 נגד, הוגשה תלונה חוקתית על ידי ועדת המשנה להאשמות חוקתיות נגד בולוארטה, בטענה שהיא הפעילה מועדון פרטי בזמן שהייתה שרת הפיתוח.

בהמשך אותו חודש, במהלך המשבר הפוליטי במדינה, כאשר פדרו קסטיו ניסה לפזר את הקונגרס של פרו במהלך הליכי ההדחה נגדו, גינתה בולוארטה את המהלך, כינתה אותו "התמוטטות של הסדר החוקתי", וקיבלה את הנשיאות לאחר הדחת קסטיו. בולוארטה היא הנשיאה האישה הראשונה בתולדות פרו.

בנאום הראשון שלה בקונגרס גינתה את הנשיא קסטיו, והכריזה על רצונה להקים ממשלת אחדות לאומית כדי לפתור את המשבר הפוליטי.

ממשלתה הכריזה על מצב חירום באורך חודש ב-14 בדצמבר 2022 כאשר המדינה התמודדה עם הפגנות שאף הדרדרו לאלימות.

קישורים חיצוניים
----------------

ויקישיתוף מדיה וקבצים בנושא **דינה בולוארטה** בוויקישיתוף
* 
* דינה בולוארטה, ברשת החברתית פייסבוק

* דינה בולוארטה, ברשת החברתית אקס (טוויטר)

* דינה בולוארטה, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* GND: 1275016413
* VIAF: 7464167082553358570006
* WorldCat (עם VIAF): 7464167082553358570006

 |
**מיפוי הקרנה** (באנגלית: **Projection Mapping**) היא טכניקת הקרנה שמשמשת על מנת להפוך חפצים דוממים, לעיתים מבנים מפורטים למשטח תצוגה להקרנת וידאו. החפצים יכולים להיות מבנים, חפצים קטנים, או במות תיאטרון. בעזרת שימוש בתוכנות ייעודיות, חפצים בעלי שניים או שלושה ממדים ממופים בצורה מרחבית בצורה וירטואלית המחקה את הסביבה המציאותית שעליה התוכן יוקרן; התוכנה אז שולחת תמונות דרך המקרן על גבי החפץ. הטכניקה משומשת על ידי אומנים ומפרסמים שיכולים להוסיף תזוזה וחיים לחפצים דוממים, ובדרך זו להכין מופעים, לספר סיפורים וכו'.

מיפוי הקרנה על גבי טירת סינדרלה בדיסניוורלד

שיטות
-----

בדיקת מיפוי הקרנה על גבי מבנה
אחרי שנבחר החפץ שעליו יוקרן התוכן, משתמשים בתוכנה על מנת למפות את הקצוות של הסרטון למשטח. לחלופין, ימפו את כל החפץ בתוכנת תלת־ממד ויתאימו את החפץ התלת־ממדי לחפץ בעולם האמיתי. השלב הבא הוא להסוות חלקים שלא אמורים להופיע ממשטחים לא רצויים ולהתאים את הצורות והגדלים לחפץ האמיתי.

התאמות לרוב נעשות על ידי הזזה ידנית של המקרן, החפץ, או הסצנה הווירטואלית על מנת לקבל תוצאות מקסימליות. מקרנים גדולים בעלי מספר רב של לומנים משומשים בשביל פרויקטים גדולים כמו על גורדי שחקים. לעיתים יעשה שימוש במספר מקרנים כאשר רוצים להשיג תמונה בהירה יותר או למפות מבנה תלת־ממדי מכיוונים נוספים שלו.

על מנת למפות הקרנות משתמשים בתוכנות מחשב מגוונות, הנפוצות שבהן אדובי אפטר אפקטס ואודבי פוטושופ.
**אבראהים קוסייעה** (בערבית: **إبراهيم قصيعة**, בתעתיק מדויק: **אבראהים קציעה**;‏ 7 בדצמבר 1991 – 14 בנובמבר 2023) היה שחקן כדורעף פלסטיני. שיחק במועדון הכדורעף הפלסטיני א-סדאקה (ער') ובנבחרת פלסטין בכדורעף.

קריירה ספורטיבית
----------------

במשחקי אסיה שנערכו בנינגבו, הרפובליקה העממית של סין בספטמבר 2023 סיים במקום 17 בכדורעף חופים.(אנ')

מותו
----

ב-14 בנובמבר 2023, במהלך מלחמת חרבות ברזל, נהרג קוסייעה בתקיפה אווירית ישראלית על מחנה הפליטים ג'באליה יחד עם חברו לקבוצה ולנבחרת חסן זועייתר.

קישורים חיצוניים
----------------

* אבראהים קוסייעה, ברשת החברתית פייסבוק
* אבראהים קוסייעה, באתר *beach.volleybox.net*

הערות שוליים
------------

1. ↑  Israeli airstrike in Gaza kills 2 volleyball players from Palestinian national team באתר Arab News, ‏ 14 בנובמבר 2023 (באנגלית)
2. ↑  Israeli bombings kill two Palestinian volleyball stars באתר alquds, ‏ 14 בנובמבר 2023 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אבראהים קוסייעה"**.
**חַנִיסְצְקאלִי** (בגאורגית: **ხანისწყალი**) הוא נהר במערב גאורגיה, בנפת בר'דתי שבחבל אימרתי; הוא מיובליו של הנהר ריוני.

גאוגרפיה
--------

חניסצקאלי נובע באחד המדרונות הצפוניים של רכס מסחתי שבקווקז הקטן, בגובה 2,280 מטרים; הוא זורם במורד הצפוני של הרכס עד מישור קולכתי, שבו נשפך לריוני מדרום, ליד הכפר וארציחה.

אורכו של חניסצקאלי 57 ק"מ והוא מנקז שטח של 914 קמ"ר. ספיקתו הממוצעת של חניסצקאלי ליד נקודת השפיכה שלו לריוני היא 22.8 מ"ק לשנייה.

חניסצקאלי ניזון ממי הפשרת שלגים, ממי גשמים וממי תהום. באביב, עם הפשרת השלגים, הוא עולה על גדותיו וגורם לשיטפונות. בחורף ובקיץ, מפלס הנהר יורד לשפל. בסתיו, עם כמויות גדולות של גשמים, מפלס המים בחניסצקאלי נוטה לעלות בפתאומיות, מה שגורם להצפות.

מימיו של חניסצקאלי מנוצלים להשקיה; לשם כך כרויות שלוש תעלות השקיה, שמשרתות ארבעה כפרים: תעלת דימי-רוקיתי, תעלת וארציחה ותעלת אבחנאורי.

יובליו העיקריים של חניסצקאלי הם הנהרות לאישורה, כרשאוותי, צָבּלַרַסצקָאלִי וסָקרַאוּלָה.

קישורים חיצוניים
----------------

ויקישיתוף מדיה וקבצים בנושא **חניסצקאלי** בוויקישיתוף
**ז'והאן מרסיאל** (בצרפתית: **Johan Martial**; נולד ב-26 במאי 1991) הוא כדורגלן צרפתי המשחק בעמדת הבלם. ז'והאן הוא אחיו של הכדורגלן אנתוני מרסיאל המשחק במנצ'סטר יונייטד.

קריירה
------

מרסיאל התחיל את דרכו בכדורגל בקבוצת הילדים של לה אולי ובהמשך גם שיחק בפריז סן-ז'רמן, אנטוני ספורטס, קלרמון אוברגן ובסטיה ממנה המשיך לקבוצה הבוגרת. ב-13 במרץ 2009 ערך את הופעת הבכורה שלו בקבוצה הבוגרת בניצחון 0-1 נגד מונפלייה.

ב-2 באוגוסט 2010 הושאל לברסט עד לסיום העונה, בה עזב את בסטיה ועבר רשמית לברסט.

ב-5 בספטמבר 2015 חתם בטרואה.

ב-20 ביוני 2017 עזב לראשונה את צרפת וחתם במכבי פתח תקווה. ב-5 בפברואר 2019 חתם במ.ס. אשדוד עד לסוף העונה.

ב-4 ביולי 2019 מרסיאל חתם בפאנטוליקוס מליגת העל היוונית. ב-24 בספטמבר 2020 חזר לצרפת ולחתם בסושו
.

בינואר 2022 הצטרף לסרי פהנג מליגת העל המלזית.

מרסיאל שיחק בצעירותו בנבחרת הנוער של צרפת, עמה זכה באליפות אירופה בכדורגל עד גיל 19 בשנת 2010.

קישורים חיצוניים
----------------

ויקישיתוף מדיה וקבצים בנושא **ז'והאן מרסיאל** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  רותם רוזנסקי, ‏ז'והאן מרסיאל חתם לשנתיים במכבי פתח תקווה, באתר ONE‏, 20 ביוני 2017
2. ↑  היום האחרון של החלון: עדכונים עד הסגירה, באתר ONE‏, 5 בפברואר 2019
3. ↑  מנדי חתם בצ'לסי לחמש שנים, קשר אשדוד נמכר ללוצרן, באתר ספורט 1, 24 בספטמבר 2020
**חסוס רואדה אמברוסיו** (בספרדית: **Jesús Rueda Ambrosio**; נולד ב-19 בפברואר 1987) הוא כדורגלן עבר ספרדי ששיחק בעמדת הבלם.

קריירה
------

רואדה נולד וגדל במחוז בדחוס, אקסטרמדורה שבספרד, והוא נוצרי. רואדה גדל במחלקת הנוער של ריאל ואיאדוליד. רואדה שיחק במשך ארבע עונות מלאות בקבוצת המילואים של ואיאדוליד מהליגה הספרדית השלישית. ב-12 בנובמבר 2008, ערך רואדה את הופעת הבכורה הרשמית שלו עם הקבוצה הבוגרת של ואיאדוליד, כששיחק 34 דקות בתיקו 2–2 עם הרקולס אליקנטה במסגרת הגביע הספרדי. ב-26 באפריל של אותה השנה, ערך רואדה את הופעת הבכורה שלו בלה ליגה כשעלה כמחליף בתיקו 0–0 עם אוסאסונה.

בתחילת עונת 2009/10 הושאל רואדה לקורדובה מה ליגה הספרדית השנייה, במדיה ערך 30 הופעות ליגה וכבש שני שערים.

אחרי עונת ההשאלה, חזר רואדה לוואיאדוליד שירדה גם היא לליגה הספרדית השנייה ובחלוף עונה אחת, בה גם כבש שער בתיקו 1–1 בפלייאוף העלייה נגד רקראטיבו ולבה ב-11 באוקטובר וסייע לקבוצה לחזור חזרה לליגה הבכירה. ב-13 באוגוסט, אחרי שהמועדון נע בין הליגה הראשונה לשנייה ביטל רואדה את החוזה שלו בוואיאדוליד.

ב-16 באוגוסט 2015, הגיע רואדה לישראל ויום למחרת חתם לעונה אחת עם אופציה לעונה נוספת בבית"ר ירושלים. ב-30 באוגוסט 2015, ערך רואדה את הופעת הבכורה שלו במדי בית"ר ירושלים בתיקו 0–0 עם מכבי נתניה. ב-28 בספטמבר, כבש רואדה את שער הבכורה שלו בקבוצה בניצחון 3–1 על הפועל כפר סבא. בקיץ 2016, מימשה בית"ר את האופציה על רואדה והודיעה לשחקן כי הוא ימשיך בקבוצה לעונה נוספת. ב-30 ביוני 2016, ערך רואדה את הופעת הבכורה האירופית שלו במדי בית"ר בתיקו 0–0 עם סלובודה טוזלה במסגרת מוקדמות הליגה האירופית. באותה העונה היה חלק משמעותי בחוליית ההגנה של הקבוצה, וסייע לה לסיים במקום השלישי בליגה, שהוביל למוקדמות הליגה האירופית. ב-17 במאי 2017 הודיע השחקן על סיום דרכו בבית"ר ירושלים.

ב-1 ביוני 2017 חתם רואדה באפואל ניקוסיה מליגת העל הקפריסאית. בעונתו הראשונה העפיל עם הקבוצה לשלב הבתים לליגת האלופות, אך לאחר פציעה בדצמבר החמיץ את שאר העונה, בעונתו השנייה מיעט לשחק.

ב-21 ביולי 2019 חזר רואדה לספרד וחתם באקסטרמדורה מהליגה הספרדית השנייה, לעונה אחת.

ב-29 בינואר 2020 חתם רואדה בז'ימנסטיק טרגונה מהליגה הספרדית השלישית.

ב-5 באוגוסט 2021 חתם רואדה בלוגרונייס, גם היא מהליגה השלישית.

לקראת עונת 2022/2023 חתם בזאמורה, היורדת הטרייה לליגה הרביעית. ב-16 בינואר 2023 הודיע על פרישה ממשחק פעיל.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  בבית"ר ירושלים בטוחים: "הפועל תל אביב מנסה להרדים אותנו" - וואלה! ספורט, באתר וואלה!, ‏2016-11-21
2. ↑  לירון שרון, ‏חסוס רואדה נחת: בינואר כמעט הגעתי למכבי חיפה, באתר ONE‏, 16 באוגוסט 2015
3. ↑  Patricia Cotón, JESÚS RUEDA NO SEGUIRÁ EN EL ZAMORA, Zamora Club de Fútbol, ‏2023-01-16 (בספרדית)
**תיירות חברתית** היא סוג של תיירות, שפונה למעוניינים לשלב מפגשים חברתיים בטיולים.

תיירות חברתית, הבאה בצורה של אירוח ביתי, מפגישה אנשים המארחים בבתיהם, עם אנשים המעוניינים להתארח, בסגנון שונה, בתחומי עניין מגוונים ובעלי סקרנות ורצון להיפגש ולהכיר את המארחים ואת חייהם בבתים שלהם. האורחים והמארחים נהנים מהכרות בלתי אמצעית עם אנשים בעלי תחומי עניין מגוונים. המארחים נהנים מאירוח אנשים בבתיהם, מהכרות עם אנשים מכל העולם, ובמקביל לחשוף את תחומי העשייה והפנאי השונים שלהם – אמנות, בריאות, טכנולוגיה, טיולים ועוד, יחד עם אפשרות להכנסה מהאירוח עצמו.

אירוח ביתי הוא סוג של חוויה תיירותית, שנועדה לחבר בין אנשים בנושאי פולקלור, חיים, תחביבים, אמנות, בישול ועוד.

רקע
---

על פי משרד התיירות הישראלי, מחקרים שונים שנערכו באזורים שונים בעולם, מצביעים על כך שתיירים מכל העולם מתעניינים בהשפעתם על הסביבה, מעוניינים לפגוש תרבויות מקומות ומוכנים לשלם יותר כדי לחוות חוויות שהם מגדירים כ"מפגשים אמיתיים".

תיירות חברתית בישראל
--------------------

בארץ פועלים למעלה מ-100 מיזמים של תיירות חברתית.

ראו גם
------

* CouchSurfing
* נא לגעת - מיזם תרבותי וחברתי ראשון מסוגו בעולם. המרכז כולל את תיאטרון הבית של אנסמבל השחקנים החרשים-עיוורים; מסעדת-חושך גורמה ובית קפה ייחודי (ראו תיירות בכיסוי עיניים (Blindfolded tourism))
* תיירות נגישה
* תיירות אקולוגית
* תיירות בת קיימא
* תיירות אתגרית (Adventure travel)
* תיורות קולינרית (Culinary tourism)
* תיירות תרבותית (Cultural tourism)
* תיירות עירונית (Urban exploration)
* תיירות חקלאית
* עלייה לרגל
*

קישורים חיצוניים
----------------

* תיירות חברתית, באתר משרד התיירות
* אז מה זו בכלל תיירות חברתית, באתר "האנשים שבדר", מיסודה של קרן לאוטמן
* כתבה על אירוח חברתי בישראל, ערוץ 2
* זיו ריינשטיין, תיירות חברתית: לטייל, ועל הדרך לתרום לחברה, באתר ynet, 20 בדצמבר 2012
* איקא צ'יפמן, גם עשייה חברתית וגם תיירות, באתר ynet, 8 בדצמבר 2016
* כתבה בערוץ 2 על תיירות חברתית בעולם, באתר יוטיוב

הערות שוליים
------------

1. ↑  אז מה זו בכלל תיירות חברתית, באתר "האנשים שבדר", מיסודה של קרן לאוטמן
2. ↑  ‏PLP – People Love People, אתר הקהילה הארצית של האירוח הביתי
3. 1 2  תיירות חברתית, באתר משרד התיירות
השוואה בין יחסי גובה-רוחב שונים
**יחס גובה-רוחב** (או לעיתים: **יחס רוחב-גובה**) של תמונה מתאר את היחס בין גובה התמונה ובין רוחב התמונה. מקובל לסמן את יחס הגובה-רוחב כשני מספרים, המופרדים זה מזה באמצעות נקודתיים. דוגמה: ביחס הגובה-רוחב: *16:9*, מציין המספר 16 את רוחבהּ של התמונה (ציר x), ביחידת מידה כלשהי (לדוגמה: סנטימטר, מטר או אינץ'), בעוד שהמספר 9 מציין את גובהה (ציר y) – ביחידת מידה כלשהי. הקשר בין גובה התמונה ובין רוחבה אינם מציינים מידות כלשהן של התמונה, אלא רק את ה**יחס** בין גובהה ובין רוחבהּ. למשל: אם נתונה לנו תמונה ביחס הגובה-רוחב: *16:9*, אין הדבר מעיד על כך, שרוחבהּ יהיה בהכרח 16 יחידות מידה, וגובהה בהכרח 9 יחידות מידה. האילוץ היחיד ביחס זה, הוא שרוחב התמונה יהיה גדול פי 1.78 לערך מגובהה, שכן: {\displaystyle {\frac {16}{9}}\approx 1.78}. על כן, אין זה משנה מהו גודלהּ של התמונה ("קטנה" או "גדולה", במונחים איכותניים) – אלא שמתקיים בה בהכרח יחס גובה-רוחב זה. דוגמה לכך: {\displaystyle {\frac {16\cdot 1.5}{9\cdot 1.5}}={\frac {24}{13.5}}}. כלומר, במקרה זה רוחב התמונה יהיה 24 יחידות מידה, בעוד שגובההּ יהיה 13.5 יחידות מידה, ולא בהכרח 16 יחידות מידה ו-9 יחידות מידה.

יחידות המידה, הן של גובה התמונה והן של רוחבהּ חייבות להיות זהות. למשל: אם רוחב התמונה נמדד בסנטימטרים – גובההּ יהיה בהכרח גם כן בסנטימטרים (או כל יחידת מידה אחרת: אינץ', מטר, מילימטר וכדומה). בדוגמה שהובאה לעיל, אם נבחר את הסנטימטר כיחידת מידה, נקבל שמידות התמונה תהיינה: רוחב: 24 סנטימטרים, גובה: 13.5 סנטימטרים.

ראו גם
------

* יחס גובה-רוחב (גאומטריה)

קישורים חיצוניים
----------------

ויקישיתוף מדיה וקבצים בנושא **יחס גובה-רוחב** בוויקישיתוף
**חצי האי יוקטן** (ספרדית: **Yucatán**) נמצא בין הים הקריבי למפרץ מקסיקו, ממזרח למצר טוואנטפק (Tehuantepec) — מצר יבשה המחבר את צפון אמריקה אל מרכז אמריקה. 

בחצי האי נמצאות המדינות המקסיקניות יוקטן, קמפצ'ה, קינטנה רו, חלקה הצפוני של בליז ואל פטן, המחוז הצפוני של גואטמלה.

חצי האי ידוע בשל מרכזיותו לתרבות המאיה.

גאולוגיה
--------

חצי האי הוא מבנה קרסטי ברובו, מורכב בעיקר מאבן גיר. שקעים באדמה נפוצים בכל אזור השפלה הצפונית בחצי האי. שקעים אלה שימשו בעבר כמקור המים העיקרי לבני המאיה ועד היום נעשה בהם שימוש. קיימת תאוריה בקרב פליאונטולוגים (חוקרי מאובנים) הגורסת כי הדינוזאורים נכחדו כתוצאה מפגיעת מטאוריט בכדור הארץ, ההערכה היא שהמטאוריט פגע בחצי האי יוקטן, כאשר מוקד הפגיעה היה בחוף הצפוני של חצי האי, במכתש בקוטר 180 ק"מ, הנקרא מכתש צ'יקשולוב (Chicxulub), על שם העיירה סמוכה בעלת שם זהה.

באזור הגבולות בין צפון גואטמלה (אל פטן), מקסיקו (קמפצ'ה, קינטנה רו), ומערב בליז נמצא אזור יער גשם טרופי הרציף הגדול ביותר במרכז אמריקה, אך כריתת יערות מסכנת את עתידו של היער.

מקור השם
--------

אגדה פופולרית מספרת על כך שכאשר שאלו יורדי הים הספרדים שהגיעו לאי את הילידים בני המאיה מה שם המקום, ענו אלה בשפתם "אינני מבין אותך" או "באיזה שפה מוזרה הם מדברים" ומכאן השם "יוקטן". עם זאת הדעות עדיין חלוקות מה מקורו האמיתי של השם.

אוכלוסייה
---------

בחצי האי נמצאים חלק מהאתרים המפורסמים ביותר של תרבות המאיה, ביניהם מוכרים יותר טיקאל, אושמאל, טולום וצ'יצ'ן איצה. בני המאיה ומסטיסים מהווים חלק נכבד מהאוכלוסייה המקומית ושפות המאיה השונות עדיין מדוברות בפי רבים באזור. 

מאז תחילת העידן המודרני, שימש האי להפקת שרף לייצור גומי לעיסה, כריתת בולי עץ, אגבה ייצור חבלים וגידול בקר. מאז שנות ה-70, כאשר תחליפים סינתטיים הפכו רבים מהגידולים המסורתיים לפחות משתלמים, עברה כלכלת האי לתיירות, במיוחד מדינת קינטנה רו המקסיקנית. קנקון הנמצאת בצפון-מזרח חצי האי התפתחה מעיירת דיגים קטנה לעיר תוססת.

מזג אוויר
---------

כמו רוב אזור הקריביים, חצי האי יוקטן שוכן בחגורת ההוריקנים האטלנטית. בשנת 2005 נפגע האי קשות על ידי שתי סופות טרופיות חזקות במיוחד: הוריקן וילמה והוריקן אמילי.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **חצי האי יוקטן** |
| ויקישיתוף תמונות ומדיה בוויקישיתוף: **חצי האי יוקטן** |
* ענבל טיש, ‏ריביירה מאיה - רצועת החוף של יוקטאן, באתר GoTravel
* נעם סלע, ‏ריו סקרטו - הרפתקה בנהר הסודי של חצי האי יוקטן, באתר GoTravel
* חצי האי יוקטן, באתר אנציקלופדיה בריטניקה (באנגלית)
* אתר למנויים בלבד הניו יורק טיימס, ארכיאולוגים מצאו עיר סודית של בני המאיה, באתר הארץ, 23 ביולי 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531970805171
* BNE: XX459084
* GND: 4067232-3
* NKC: ge476192
* SUDOC: 028725670
* VIAF: 244988556
* WorldCat (עם VIAF): 244988556

 |
**לירן כהן** (נולד ב-14 בפברואר 1983) הוא כדורגלן ישראלי המשחק בעמדת הקשר בקבוצת מ.כ תל אביב טובי מליגה ג'.

קריירה
------

כהן החל לשחק כדורגל במחלקת הנוער של מכבי תל אביב, ובעונת 2001/2002 הוביל את קבוצת הנוער של המועדון לזכייה בדאבל, ותוך זמן קצר השתלב כשחקן לגיטימי בקבוצה הבוגרת. במדי הנבחרת הצעירה של ישראל רשם כהן 11 הופעות וכבש שער אחד.

בעונת 2004/2005 כהן כבש שני שערים חשובים במוקדמות ליגת האלופות שסייעו לקבוצה להעפיל לשלב הבתים, בו שיחק בחמישה משחקים. עם זאת בתחילת עונת 2006/2007 חלה ירידה ביכולתו, והוא ישב רבות על ספסל הקבוצה ומיעט לשחק. בינואר 2007 חתם במכבי פתח תקווה.

באוגוסט 2009 עבר כהן לבני יהודה בהעברה חופשית וב-15 בספטמבר ערך את הופעת הבכורה מול מכבי תל אביב, מועדון נעוריו. לאחר שלא מצא את מקומו בקבוצה, בינואר 2010 עבר לקבוצת בני סכנין.

את עונת 2011/2012 פתח במדי בני סכנין ושיחק בשורותיה בשני מחזורי הליגה הראשונים. לאחר מכן, ב-31 באוגוסט 2011, היום האחרון של מועד ההעברות הבינלאומי, עבר בהשאלה לקבוצת פודבסקידזי ביילסקו-ביאלה מהליגה הפולנית הבכירה.

ב-8 בינואר 2013 חזר כהן לישראל וחתם על חוזה לשנה וחצי בהפועל חיפה. ב-17 בנובמבר 2014 חתם בהפועל רמת גן מהליגה הלאומית. ב-20 ביולי 2017 חתם כהן בעירוני רמת השרון, ולאחר חצי עונה עבר להפועל כפר שלם.

לקראת עונת 2019/2020 עבר להפועל קריית אונו מליגה ב' דרום.

בשנת 2022 הקים קבוצה חדשה בליגה ג' ביחד עם זוהר ומשה חוגג  בשם מ.כ תל אביב טובי.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  בזמן שבית"ר נלחמת על חייה: מקורב של משה חוגג מתכנן להקים קבוצת כדורגל, באתר mynetjerusalem, ‏2022-07-04
2. ↑  לירן כהן פותח קבוצה בליגה ג': מ.כ. טומי ת"א, באתר ONE - מספר אחת בספורט, ‏2022-07-05
**אשמה!** (באנגלית: **!BLAME**) הוא סרט אנימה יפני בהנפשה ממוחשבת, מסוגת פעולה ומדע בדיוני, אשר מבוסס על מאנגה בעלת אותו שם שנכתבה ואוריה על ידי טסוטומו ניהיי. הסרט בוים על ידי הירויוקי נישימורה, והופץ בנטפליקס ב-20 במאי 2017.

עלילה
-----

בעתיד הטכנולוגי הרחוק, הציוויליזציה הגיעה לצורתה האולטימטיבית המושלמת. "זיהום" בעבר גרם למערכות האוטומטיות לצאת מכלל שליטה, וכתוצאה מכך מבנה רב-ממדי של העיר משכפל את עצמו לכל הכיוונים. האנושות איבדה את הגישה לבקרות העיר, והיא נרדפת על ידי מערכת הביטחון הידועה בשם "המשמר". בפינה זעירה של העיר, מובלעת קטנה הידועה בשם "דייגים אלקטרוניים" עומדת בפני הכחדה, לכודה בין האיום של המשמר לבין אספקת המזון ההולכת ופוחתת. נערה בשם זורו יוצאת למסע כדי למצוא מזון לכפר שלה, רק כדי שמגדל תצפית יחוש אותה ויזמין יחידת מגן כדי לחסל את האיום. חבריה מתים וכל נתיבי הבריחה חסומים, הדבר היחידי שיכול להציל אותה עכשיו הוא הגעתו הפתאומית של קילי הנווד, בחיפושו אחר גן הטרמינל, המפתח להחזרת הסדר לעולם.

מדבבים
------

| דמות | מדבב/ת ביפנית | מדבב/ת באנגלית |
| --- | --- | --- |
| קילי | טאקאהירו סאקאראי | קייל מקארלי |
| סיבו | קאנה האנאזאווה | כריסטינה וי |
| זורו | סורה אממיה | כריסטין מרי קאבאנוס |
| סטזו | ממורו מיאנו | קית 'סילברשטיין |
| טהא | איה סוזאקי | צ'רמי לי |

הפקה והפצה
----------

בנובמבר 2015 נודע שהמאנגה "אשמה!" תעובד לסרט. הסרט בוים על ידי הירויוקי נישימורה ונכתב על ידי סאדיאוקי מוראי, על פי עלילת המאנגה שנכתבה ואוריה על ידי טסוטומו ניהיי, אשר לקח חלק בעיצוביו. הנפשת הסרט נעשתה על ידי Polygon Pictures.

ב-20 במאי 2017 הסרט עלה לנטפליקס, וב-27 במרץ 2018 הסרט הופץ בבלו-ריי ו-DVD.

קישורים חיצוניים
----------------

* 

* אתר האינטרנט הרשמי של אשמה! (ביפנית)
* אשמה!, ברשת החברתית פייסבוק

* אשמה!, ברשת החברתית אקס (טוויטר)

* "אשמה!", במסד הנתונים הקולנועיים IMDb (באנגלית)

* "אשמה!", באתר נטפליקס

* "אשמה!", במסד הנתונים הקולנועיים KinoPoisk (ברוסית)
**מוסא בגאיוקו** (באנגלית: **Moussa Bagayoko**; נולד ב-18 בדצמבר 1998) הוא כדורגלן מאלי, המשחק בעמדת הקשר האחורי בקראבובו.

קריירה
------

בגאיוקו התחיל את הקריירה שלו בקבוצת הכדורגל "בלאק סטארס" המקומית.

בקיץ 2017, בגאיוקו חתם באלאזיספור מהליגה הטורקית הראשונה. בעונתו הראשונה, שיחק בקבוצה הצעירה של המועדון, בה רשם 17 שערים ב-24 משחקים. ב-11 באוגוסט 2018, ערך את הופעת הבכורה שלו בקבוצה הבוגרת בתיקו 1-1 נגד אדנאספור. ב-22 בספטמבר 2018, בגאיוקו הבקיע את שער הבכורה שלו בקבוצה בניצחון 0–4 נגד קראבוקספור.

ב-18 בינואר 2019, בגאיוקו חתם באדנאספור. 10 ימים לאחר מכן, ערך את הופעת הבכורה שלו בקבוצה בהפסד 1–2 לאומראנייספור.

ב-2 באוקטובר 2020, בגאיוקו חתם במ.ס. אשדוד מליגת העל. ב-1 בנובמבר ערך את הופעתו הבכורה בהפסד 0–1 לבני יהודה.

ב-1 בספטמבר 2021 הושאל באגיוקו להפועל כפר סבא מהליגה הלאומית לעונה אחת.

ב-19 בפברואר 2023 הצטרף לקראבובו מליגת העל הוונצואלית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  שחר כחלון, רכש חדש למ.ס אשדוד: מוסא בגאיוקו חתם בקבוצה, באתר אשדודנט, 2 באוקטובר 2020
2. ↑  איציק כלפי, מוסא בגאיוקו הושאל להפועל כפר סבא לעונה אחת, באתר ONE, ‏15 בספטמבר 2021